
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par zemes vienību piederību vai piekritību valstij un to nostiprināšanu zemesgrāmatā uz valsts vārda Izglītības un zinātnes ministrijas personā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Zemes pārvaldības likuma 17. panta piektā daļa un pārejas noteikumu 11.punkts.
Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.punkts.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās" 4.1panta pirmā daļa.
1.2. Mērķis
Mērķa apraksts
Saglabāt valsts īpašumā Izglītības un zinātnes ministrijas (turpmāk - ministrija) personā piecus rezerves zemes fondā ieskaitītos zemes gabalus Rīgā, kas nepieciešami ministrijas tiešo funkciju īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās. Atbilstoši šā likuma pārejas noteikumu 11.punktam Ministru kabineta rīkojumu par šā likuma 17. panta pirmajā daļā minētajiem zemes gabaliem, kuri Ministru kabineta noteiktajā kārtībā izvērtēti un Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstā atzīmēti kā valstij piederoši vai piekrītoši, var izdot arī pēc šā likuma 17. panta piektajā daļā noteiktā termiņa.
Atbilstoši Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr.190) 3.punktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai (turpmāk – saraksts), katrā administratīvajā teritorijā piecu darbdienu laikā pēc:
Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai;
Ministru kabineta rīkojuma izdošanas (pēc noteikumu Nr.190 spēkā stāšanās) par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.
Ministru kabinets 2023.gada 13. septembrī ir izdevis rīkojumu Nr.595 “Par zemes reformas pabeigšanu Rīgas valstspilsētā” https://likumi.lv/ta/id/345486-par-zemes-reformas-pabeigsanu-rigas-valstspilseta.
Ministru kabinetam, izdodot rīkojumu par zemes reformas pabeigšanu attiecīgajā administratīvajā teritorijā, tiek apliecināts, ka visi procesi attiecībā uz privātpersonu tiesībām iegūt zemi attiecīgajā administratīvajā teritorijā zemes reformas ietvaros ir pabeigti. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij vai pašvaldībai.
Ministrija, ievērojot Noteikumu Nr.190 5.punktā noteikto, ir izvērtējusi, kuras sarakstā norādītās zemes vienības, to domājamās daļas piekrīt vai pieder valstij un ir ierakstāmas zemesgrāmatā uz valsts vārda  ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” un izdarījusi atzīmes sarakstā par Rīgas valstspilsētā norādītajām zemes vienībām.
Atbilstoši Noteikumu Nr.190 8.1.apakšpunktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldības izdarītajām atzīmēm no pašvaldībām, un savā tīmekļvietnē ir publiskojis izvērtēto gala sarakstu par Rīgas valstspilsētu: https://www.vzd.gov.lv/lv/2023-gada-13-septembra-rikojums.
Par sarakstos norādītajām valstij piekritīgajām zemes vienībām nepastāv strīds ar citām ministrijām un pašvaldību.
Izpildot Ministru kabineta komitejas 2018.gada 11.jūnija sēdē (prot. Nr.21 2.# 2.p.) doto uzdevumu, Tieslietu ministrija izstrādāja Ministru kabineta noteikumu projektu “Grozījums Ministru kabineta 2016.gada 29.marta noteikumos Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību””. Ņemot vērā to, ka par projektu tika saņemti iebildumi, Tieslietu ministrija organizēja starpinstitūciju sanāksmi, kurā institūcijas vienojās, ka finanšu, administratīvo un laika resursu taupības nolūkos nav lietderīgi noskaidrot zemes vienību piederību uz 1940.gada 21.jūliju (arhīva izziņa); grozījumi noteikumos nav nepieciešami; turpmāk Ministru kabineta rīkojumu projektu sākotnējās ietekmes novērtējumu ziņojumos (anotācijās) nav nepieciešams norādīt konkrētu likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 2.panta attiecīgās daļas apakšpunktu vai 4.1 panta pirmās daļas attiecīgu apakšpunktu. Anotācijā norādāms pamatojums, kāpēc ministrija attiecīgajā sarakstā ir izdarījusi atzīmi par attiecīgās zemes vienības piekritību valstij, vienlaikus kā zemes piekritības valstij tiesisko pamatojumu norādot likuma 2.pantu vai 4.1 panta pirmo daļu.
          Ņemot vērā minēto, ministrija ir sagatavojusi Ministru kabineta rīkojuma projektu „Par zemes vienības piederību vai piekritību valstij Rīgas valstspilsētā un tās nostiprināšanu zemesgrāmatā uz valsts vārda Izglītības un zinātnes ministrijas personā” (turpmāk – rīkojuma projekts), kas paredz rīkojuma projektā minētās zemes vienības un to daļu Rīgas valstspilsētā saglabāt valsts īpašumā un reģistrēt tās zemesgrāmatā uz valsts vārda ministrijas personā, ņemot vērā to, ka tās piekrīt valstij saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmo daļu.
 
Problēmas un risinājumi
Problēmas apraksts
Rīkojuma projektā iekļauto zemes vienību raksturojums:

Zemes vienība (zemes vienības kadastra apzīmējums 01000922296) 0,3956 ha platībā, bez adreses, Rīgā.
Zemes vienības fiskālā kadastrālā vērtība 157607 EUR,  universālā kadastrālā vērtība 127605 EUR. Saskaņā ar Nekustamā īpašuma valsts kadastra informācijas sistēmā (turpmāk – NĪVKIS) datiem lietošanas mērķis - pārējo sabiedriskās nozīmes objektu apbūve, kods 0908, zemes vienības statuss – rezerves zemes fonds, reģistrēti likumiskie apgrūtinājumi. Saskaņā ar NĪVKIS datiem uz zemes vienības atrodas trīs zemesgrāmatā nereģistrētas būves (būvju kadastra apzīmējumi 01000922296001, 01000922296002 un 01000922296003). Īpašuma tiesība uz minētajām būvēm saskaņā ar NĪVKIS datiem ir Latvijas Universitātei. Pēc rīkojuma projekta pieņemšanas zemes vienība tiks nodota Latvijas Universitātes īpašumā.

Zemes vienība (zemes vienības kadastra apzīmējums 01000470062) 0,2669 ha platībā, Mazā Lubānas ielā 11, Rīgā.
Zemes vienības fiskālā kadastrālā vērtība 106333 EUR,  universālā kadastrālā vērtība 106760 EUR. Saskaņā ar NĪVKIS datiem lietošanas mērķis - trīs, četru un piecu stāvu daudzdzīvokļu māju apbūve, kods 0702, zemes vienības statuss – rezerves zemes fonds, reģistrēti likumiskie apgrūtinājumi. Saskaņā ar NĪVKIS datiem uz zemes vienības atrodas zemesgrāmatā reģistrēta būve (būves kadastra apzīmējums 01000470010003), kura ietilpst nekustamā īpašuma (nekustamā īpašuma kadastra Nr. 01005470041) Rēznas iela 10 k-c, Rīgā, sastāvā, īpašuma tiesības nostiprinātas Latvijas Universitātei Rīgas pilsētas tiesas Rīgas pilsētas zemesgrāmatas nodalījumā Nr.100000085072. Pēc rīkojuma projekta pieņemšanas zemes vienība tiks nodota Latvijas Universitātes īpašumā.

Zemes vienība (zemes vienības kadastra apzīmējums 01001030153) 1,0266 ha platībā, Flotes ielā 10A, Rīgā.
Zemes vienības fiskālā kadastrālā vērtība 239580 EUR,  universālā kadastrālā vērtība 125656 EUR. Saskaņā ar NĪVKIS datiem lietošanas mērķis - komercdarbības objektu apbūve, kods 0801, zemes vienības statuss – rezerves zemes fonds, reģistrēti likumiskie apgrūtinājumi. Pēc rīkojuma projekta pieņemšanas zemes vienība tiks nodota Rīgas Tehniskās universitātes (turpmāk – RTU) īpašumā. Zemes vienība nepieciešama RTU tiešo funkciju nodrošināšanai, atrodas blakus esošajai RTU Latvijas Jūras akadēmijas izmantotajai teritorijai Flotes ielā 12, Rīgā (kadastra apzīmējums 0100 103 0340), t.sk. robežojas ar RTU Latvijas Jūras akadēmijas sporta kompleksa ēku Flotes ielā 10A, Rīgā (kadastra apzīmējums 0100 103 0155 019). Zemes vienība nodrošinās RTU Latvijas Jūras akadēmijas izmantotās teritorijas pilnvērtīgu funkcionālu izmantošanu un brīvu piekļūšanu gan teritorijai kopumā, gan tieši sporta kompleksa ēkai Flotes ielā 10A, Rīgā (kadastra apzīmējums 0100 103 0155 019).

Zemes vienības (zemes vienības kadastra apzīmējums 01000820618)  0,3068 ha platībā daļa aptuveni 0,1500 ha platībā (atbilstoši skicei rīkojuma projekta pielikumā).
Zemes vienības fiskālā kadastrālā vērtība 3531 EUR,  universālā kadastrālā vērtība 3620 EUR. Saskaņā ar NĪVKIS datiem lietošanas mērķis - dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, kods 0501, izglītības un zinātnes iestāžu apbūve, kods 0901, zemes vienības statuss – rezerves zemes fonds, reģistrēti likumiskie apgrūtinājumi. Rīkojuma projekta pielikumā attēlotajā skicē redzamā zemes vienības daļa pieguļ ministrijas padotības iestādes – Rīgas Mākslas un mediju tehnikuma – lietotajai teritorijai. Pēc rīkojuma projekta pieņemšanas ministrija veiks nepieciešamās darbības zemes vienības reālajai sadalei.

Zemes vienība (zemes vienības kadastra apzīmējums 01001040184) 0,0928 ha platībā, bez adreses, Rīgā. Zemes vienības fiskālā kadastrālā vērtība 12245 EUR,  universālā kadastrālā vērtība 12912 EUR. Saskaņā ar NĪVKIS datiem lietošanas mērķis - individuālo dzīvojamo māju apbūve, kods 0601, zemes vienības statuss – rezerves zemes fonds, reģistrēti likumiskie apgrūtinājumi. Saskaņā ar NĪVKIS datiem uz zemes vienības atrodas divas zemesgrāmatā nereģistrētas būves (būvju kadastra apzīmējumi 01001040009024 un 01001040009025). Īpašuma tiesība uz minētajām būvēm saskaņā ar NĪVKIS datiem nav reģistrētas. Pēc rīkojuma projekta pieņemšanas zemes vienība tiks nodota Latvijas Universitātes īpašumā.
 
Risinājuma apraksts
Ministrija saglabājot valsts īpašumā un ministrijas valdījumā rīkojuma projekta pielikumā minētās zemes vienības, nodrošina tās tiešo funkciju īstenošanu. Rīkojuma projekta pielikuma 1., 2. un 5.punktā minētās zemes vienības tiks nodotas Latvijas Universitātes īpašumā, 3.punktā minētā zemes vienība tiks nodota RTU īpašumā, 4.punktā minētajai zemes vienībai ministrija veiks nepieciešamās darbības zemes vienības reālajai sadalei.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Latvijas Universitāte
Rīgas Tehniskā universitāte
Ietekmes apraksts
Projektā risinātie jautājumi skar augstākās izglītības iestādes - Latvijas Universitāti un Rīgas Tehnisko universitāti, kas var izmantot savas normatīvos aktos noteiktās tiesības atsavināt zemi zem ēkām vai piegulošo teritoriju.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildus līdzekļi no valsts vai pašvaldību budžeta, nepieciešamās darbības tiks veiktas esošā budžeta ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

